Ponong e nngwe, Johane o ile a bona Jehofa a dutše sedulong sa gagwe se se phadimago sa bogoši legodimong, a dikologilwe ke bagolo ba 24 bao ba aperego diaparo tše ditšhweu gomme ba rwele mefapahlogo ya gauta dihlogong tša bona. Sedulong seo sa bogoši go be go etšwa magadima le medumo. Bagolo ba 24 ba be ba khunamela Jehofa gomme ba mo rapela. Ponong e nngwe, Johane o ile a bona lešaba le legolo le rapela Jehofa. Lešaba leo e be e le la batho bao ba tšwago ditšhabeng tšohle, merafong yohle le malemeng ohle. Kwana, e lego Jesu, o be a eteletše pele lešaba leo gomme a le iša meetseng a bophelo. Ka morago, ponong e nngwe, Johane o ile a bona Jesu a thoma go buša e le Kgoši legodimong a na le bagolo ba 24. Ponong e latelago, Johane o ile a bona Jesu a elwa le Sathane, yoo e lego drakone, gotee le batemona ba gagwe. O ile a bona Jesu a ba raka legodimong, gomme a ba lahlela lefaseng.